SUPER-W4 เปิดเทรดวันแรก 0.30 บ. วอลุ่มทะลุ 90 ลบ.
ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด …
22 ก.ย. 2560

ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด (มหาชน) ให้แก่ผู้ถือหุ้นเดิมของบริษัท รุ่นที่ 4 หรือ SUPER-W4 เข้าทำการซื้อขายวันแรกในตลาดหลักทรัพย์แห่งประเทศไทย โดยเปิดตลาดที่ 0.30 บาท ล่าสุด ณ เวลา 10.07 น. อยู่ที่ 0.30 บาท ราคาสูงสุดที่ 0.31 บาท ต่ำสุดที่ 0.28 บาท ด้วยมูลค่าซื้อขาย 91.41 ล้านบาท
ด้านราคาหุ้นบริษัท ซุปเปอร์บล๊อก จำกัด (มหาชน) หรือ SUPER ณ เวลา 10.07 น. ราคาอยู่ที่ 1.36 บาท ลบ 0.01 บาท หรือ 0.73% สูงสุดที่ 1.37 บาท ต่ำสุดที่ 1.36 บาท มูลค่าซื้อขายที่ 16.62 ล้านบาท ขณะที่ดัชนีตลาดหุ้นไทยโดยรวมลบ 0.14%
ขณะที่ บล.ดีบีเอส วิคเคอร์ส (ประเทศไทย) ระบุในบทวิเคราะห์ฯประเมินใบสำคัญแสดงสิทธิที่จะซื้อหุ้นสามัญบมจ.ซุปเปอร์บล๊อก (SUPER) ครั้งที่ 4 ใช้ชื่อย่อว่า SUPER-W4 ตาม Black-Scholes แบบ Conservative จะได้มูลค่าในกรอบ 0.113-0.079 บาท เมื่อราคาหุ้น SUPER เคลื่อนไหวในกรอบ 1.44-1.30 บาท โดยมี Dividend yield 0.00%, Dilution effect      16.67%, Risk free rate     4.00%, Volatility 0.00%
ส่วนมูลค่าเหมาะสมตาม Black-Scholes แบบ Aggressive จะได้มูลค่าในกรอบ 0.136-0.094 บาท เมื่อราคาหุ้น SUPER เคลื่อนไหวในกรอบ 1.44-1.30 บาท โดยมี Risk free rate 4.00%, Volatility 0.00%
อนึ่ง SUPER-W4 มีจำนวน 5,469,683,077 หน่วย อัตราการใช้สิทธิ 1 ใบสำคัญแสดงสิทธิ : 1 หุ้นสามัญใหม่ ราคาการใช้สิทธิ 2.50 บาทต่อหุ้น อายุใบสำคัญแสดงสิทธิ 3 ปี นับจากวันที่ออกใบสำคัญแสดงสิทธิ (1 ก.ย. 60) ราคาใบสำคัญแสดงสิทธิ 0.00 บาทต่อหน่วย กำหนดวันใช้สิทธิครั้งแรก 30 พ.ย.60 ส่วนวันใช้สิทธิครั้งสุดท้าย 31 ส.ค.63